钦定古今图书集成/明伦汇编/家范典/第085卷 > 又 同前
## 钦定古今图书集成/明伦汇编/家范典/第085卷 > 又 同前

浩浩者水，育育者鱼。未有室家，而召我安居。

按：此诗他本皆以为答李陵《玉台新咏》，以为武《别妻》之作。

结发为夫妻，恩爱两不疑。欢娱在今夕，燕婉及良时。
征夫怀往路，起视夜何其。参辰皆已没，去去从此辞。
行役在战场，相见未有期。握手一长叹，泪为生别滋。
努力爱春华，莫忘欢乐时。生当复来归，死当长相思。